Daugirdiškės

Daugirdiškės  – kaimas Elektrėnų savivaldybės pietuose, 6 km į pietryčius nuo Semeliškių. Seniūnaitijos centras. Stovi didelis Šv. Jono Nepomuko koplytstulpis su statula (XIX–XX a. pr.), vietinių vadinamas šv. Jono Nepomuko koplyčia. Šalia telkšo Monis (Daugirdiškių ežeras), kurio saloje yra dvaro rūmų liekanos. Prancūzkalnyje palaidoti 1812 m. kare žuvę prancūzų kariai. Pietvakarinė dalis kaimo yra Trakų rajone.

Pietine dalimi eina plentas , ties kaimu atsišakoja .

 Etimologija 

Apie 1545 m. Gerkiškių dvaras ir kaimas atiteko Razmui Daugirdui ir pradėtas vadinti Daugirdiškėmis.

 Istorija 

XVI a. pradžioje ežero saloje buvo Gerkiškių dvaras, o pakrantėje – kaimas. Priklausė Zavišų giminei. Apie 1545 m. dvaras ir kaimas atiteko R. Daugirdui ir pradėtas vadinti Daugirdiškėmis (iki tol vadinosi Gerkiškiais). Vėliau priklausė Karengoms, Grotusams, Rostovskiams. 1733–1736 m. priklausė Riomeriams, kurie saloje pastatydino rūmus. XIX a. pab. Daugirdiškių kaimas ir dvaras pateko į Trakų apskrities Semeliškių valsčių. 1850 m. dvaras apėmė 3 palivarkus, 13 kaimų, 17 užusienių, 6267 dešimtines žemės. 1865 m. atiteko Juozapui Tiškevičiui. Jis įrengė spirito varyklą.

1924 m. Daugirdiškių dvaras išparceliuotas. LTSR laikais – Lenino kolūkio pagalbinė gyvenvietė. Veikė Daugirdiškių mokykla (įkurta kaip pradinė 1910 m., vėliau aštuonmetė, XXI a. pr. – Semeliškių mokyklos skyrius), biblioteka, poilsio namai „Trakai“ (nuo 1973 m.).

 Gyventojai 

 Šaltiniai 

Kategorija:Elektrėnų savivaldybės gyvenvietės